เรื่องร้องเรียน (เสียงรบกวน) วันที่ 2022-10-01 14:02:57 — แขวงบางนาใต้ เขตบางนา กรุงเทพมหานคร
ทุกวัน เรานอนหลับไม่สนิท เพราะจะมีรถยนต์และมอเตอร์ไซค์แว้นขับขี่รถฝ่าไฟแดงบ้าง บึ้นรถเสียงดังบ้างผ่านสี่แยกไฟแดงลาซาล 55 ด้วยความเมามัน ไม่เห็นใจคนพักอาศัยริมถนน ไม่สนใจคนพักอาศัยในหมู่บ้านศรีพงษ์เลย เมื่อก่อนเคยแจ้งไปที่ สน. ทาง สน.นำกรวยและไฟกระพริบมาตั้งไว้ให้ มันดีมากช่วยได้เยอะเลย แต่ทำแค่แป๊บเดียวก็เลิกตั้ง ปัญหาก็กลับมาอีก หากเขาทำเป็นประจำคงจะได้ผลดีและถ้า กทม. หรือเขตบางนา นำป้ายมาตั้งตรงสี่แยกเพื่อสร้างจิตสำนึกให้พวกแว้น พวกเร่งเครื่องเสียงดังได้อ่านทุกวัน ๆ พวกเขาบางคนอาจจะมีความเห็นใจพวกเราบ้างค่ะ ดิฉันยังสามารถตั้งความหวังว่า กทม. จะสามารถแก้ปัญหานี้ได้ ยังตั้งความหวังนี้ได้อยู่ไหมคะ